236 C. PLINII HIST. NAT. LIB. XVIII. 



trimestre invenit, detinentibus terras nivibus , quod 

 tertio fere a satu mease et in reliquo orbe metitur. Totis 

 hoc Alpibus notum , et hiemalibus provinciis nullum 

 hoc frumento laetius. Unicalamum praeterea , nec us- 

 quam capax : seriturque non nisi tenui terra. Est et 

 bimestre circa Thraciae ^num , quod quadragesimo die, 

 quam satum est, maturescit : mirumque j^nulli frumento 

 plus esse ponderis, et furfuribus carere. Utitur eo et 

 Sicilia , et Achaia , montuosis utraque partibus. Euba 

 quoque circa Carystum. In tantum f^llitur Columella , 

 qui ne trimestris quidem proprium genus existimave- 

 rit esse, quum sit antiquissimum. Graeci setanion vo- 

 cant. Tradunt in Bactris grana tantse magnitudinis fieri , 

 ut singula spicas nostras aequent. 



Hordeo; oryza. if 



Xni. Primum ex omnibus frumentis seritur hordeum. 

 Dabimus et dies serendo cuique generi , natura singu- 

 lorum exposita. Hordeum Indis sativum et silvestre , ex 

 quo panis apud eos prcipuus , et alica. Maxime qui- 

 dem oryza gaudent, ex qua ptisanam conficiunt, quam 

 reliqui mortales ex hordeo. Oryzae folia carnosa, porro 

 similia , sed latiora : altitudo cubitalis, flos purpureus, 

 radix gemmcae rotunditatis. 



